Държавен вестник, бр. 5, 2025 г., стр. 37

БРОЙ  5	
Д Ъ Р Ж А В Е Н  В Е С Т Н И К 	
СТР.  37  
УКАЗАНИЯ КЪМ СПРАВКА ЗА ПРЕДОСТАВЕНИТЕ ЗАЕМИ И ПРИВЛЕЧЕНИТЕ ДЕПОЗИТИ ПО ИНСТИТУЦИОНАЛНИ 
СЕКТОРИ И ПОДСЕКТОРИ ПРЕЗ 2024 ГОДИНА
Справката се попълва от всички Търговски банки на територията на страната, включително клонове на чуждестранни банки, лицензирани да оперират в 
страната.
Съдържанието на информацията се отнася за наличностите на предоставените заеми (колона 1 и 2) и привлечените депозити (колона 4 и
5) към края на отчетния период, както и начислените за отчетния период приходи и разходи от лихви (колони 3 и 6). Данните се попълват в стойност - хиляди 
лева.
Разпределението на предоставените заеми и привлечените депозити, както и начислените лихвени приходи и разходи по институционални сектори и 
подсектори - контрагенти, е информационната база за последващи изчисления на размера на предоставените банкови услуги по категории потребители.
Групирането на стопанските единици по институционални сектори и подсектори (редове от справката) се основава на дефинициите на Европейската система 
за национални сметки (EСНС' 2010) и съответства на принципите, прилагани от Парична статистика на БНБ (Приложение към справката - Дефиниции на 
институционалните сектори и подсектори).
Резидентен сектор
ДЕФИНИЦИИ НА ИНСТИТУЦИОНАЛНИТЕ СЕКТОРИ И ПОДСЕКТОРИ
Резидентните единици са институционални единици, чиито център на икономически интерес е на територията на страната. „Център на основен икономически 
интерес“ означава, че съществува място в рамките на икономическата територия на дадена държава, където дадена единица извършва икономически 
дейности и операции в значителен мащаб за неограничен или за ограничен, но дълъг период от време (една година или повече). Собствеността върху земя 
и сгради в пределите на икономическата територия се счита за достатъчно основание собственикът да има център на основен икономически интерес в тази 
държава.
Сектор „Нефинансови предприятия"
Сектор „Нефинансови предприятия“ се състои от институционални единици, които са независими юридически лица и пазарни производители и чиято основна 
дейност е производството на стоки и нефинансови услуги. Сектор „Нефинансови предприятия“ включва също и нефинансови квазикорпорации.
Сектор „Финансови предприятия“
Сектор „Финансови предприятия“ се състои от институционални единици, които са независими юридически лица и пазарни производители и чиято основна 
дейност е предоставянето на финансови услуги. Тези институционални единици обхващат всички корпоративни предприятия и квазикорпорации, които се 
занимават главно с:
- финансово  посредничество (финансови посредници);
- спомагателни финансови дейности (финансови спомагателни организации).
Включват се и институционалните единици, които предоставят финансови услуги, когато повечето от активите или пасивите им не се търгуват на свободните 
пазари.
Централна банка
Подсекторът включва Българската народна банка, чиято основна функция е емитиране на парични средства, поддържане вътрешната и външната стабилност 
на националната парична единица и управление на международните резерви на страната.
Депозитни институции без централната банка (Търговски банки)
Подсекторът включва всички финансови предприятия, които са основно ангажирани с финансово посредничество и чието задължение е да получават 
депозити и/или близки заместители на депозити от други институционални единици, различни от парично-финансови предприятия, както и да дават заеми 
и/или да инвестират в ценни книжа за своя собствена сметка. Този подсектор включва всички търговски банки.
Фондове на паричния пазар (ФПП)
В подсектор "Фондове на паричния пазар" се класифицират следните финансови посредници: инвестиционни фондове, включително инвестиционни 
тръстове, дялови тръстове и други колективни инвестиционни схеми, чиито акции или дялови единици са близки заместители на депозитите.
Инвестиционни фондове, различни от тези на паричния пазар
Инвестиционните фондове, различни от тези на паричния пазар, включват инвестиционни тръстове, дялови тръстове и други колективни инвестиционни 
схеми, чиито акции или дялови единици не се смятат за близки заместители на депозитите.
Други финансови посредници, без застрахователните (осигурителните) дружества и пенсионните фондове
Подсектор „Други финансови посредници, без застрахователните (осигурителните) дружества и пенсионните фондове“ се състои от всички финансови 
предприятия и квазикорпорации, които са основно ангажирани с финансово посредничество, като натрупват пасиви във форма, различна от валута, депозити 
или дялове в инвестиционни фондове, или са във връзка със застрахователни, пенсионни и стандартни гаранционни схеми от институционалните единици. 
Подсектор „Други финансови посредници, без застрахователните (осигурителните) дружества и пенсионните фондове“ е допълнително разделен на 
подсектори, състоящи се от финансови предприятия за секюритизация, посредници на ценни книжа и деривати, финансови предприятия, занимаващи се с 
кредитиране, и специализирани финансови предприятия.
Финансови спомагателни организации
Подсектор „Финансови спомагателни организации“ се състои от всички финансови предприятия и квазикорпорации, които са основно ангажирани с дейности, 
тясно свързани с финансовото посредничество, но които сами по себе си не са финансови посредници.
Каптивни финансови институции и заемодатели
Подсектор „Каптивни финансови институции и заемодатели“ се състои от всички финансови предприятия и квазикорпорации, които не са ангажирани нито с 
финансово посредничество, нито с предоставяне на спомагателни финансови услуги, и по-голямата част от чиито активи или пасиви не се търгуват на 
свободните пазари.
Застрахователни (осигурителни) дружества (ЗД)
Подсектор „Застрахователни (осигурителни) дружества“ се състои от всички финансови предприятия и квазикорпорации, които са основно ангажирани с 
финансово посредничество като следствие от обединяване на рискове, главно под формата на пряко застраховане или презастраховане .